ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.6015 din 02.10.2025

R A P O R T

Privind proiectul de hotărâre de aprobare a impozitelor și taxelor locale începând cu anul 2026

 În conformitate cu prevederile Legii nr.227/2015 privind Codul fiscal cu modificările ulterioare, consiliile locale adoptă hotărâri privind nivelurile impozitelor și taxelor locale.

 Conform art.129, alin.(2), lit.b), alin.4 lit.c) din O.U.G. nr.57/2019, cu modificările și completările ulterioare, privind codul administrativ, consiliul local stabilește și aprobă impozitele și taxele locale, în condițiile legii.

 În conformitate cu:

 -Art.491 din Legea nr.227/2015 privind Codul fiscal, cu modificările și completările ulterioare;

 -H.G.nr.1/2016 de aprobare a N.M.de aplicare a Legii nr.227/2015 privind Codul fiscal, cu modificările și completările ulterioare;

 -Legea nr.207/2015 privind Codul de procedură fiscală cu modificările și completările ulterioare;

 -Legea nr.273/2006 privind finanțele publice locale cu modificările și completările ulterioare;

 -Legea nr.24/2000 privind normele de tehnică legislativă pentru elaborarea actelor normative, rep., cu modificările ulterioare;

 -Legea nr.52/2003 privind transparența decizională în administrația publică locală, republicată;

 Luând în considerare:

 -Comunicatul Institutului Național de Statistică conform căruia rata inflației pentru anul 2024 este de 5,6 %;

 -Prevederile art.491 din Legea nr.227/2015 privind Codul fiscal, cu modificările și completările ulterioare -instituie obligație în sarcina autorității publice locale de a adopta până la 30 aprilie o hotărâre în vederea indexării sumelor reprezentând impozit sau taxă locală, iar dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate cu rata inflației anului anterior,

 Deoarece nu a fost aprobată o asemenea hotărâre până la data de 30.04.2025,

 Consider că proiectul de hotărâre inițiat de domnul primar poate parcurge etapele prevăzute de lege pentru a fi adoptat de consiliul local.

Consilier,

Viorica Marinca

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.6014 din 02.10.2025

R E F E R A T

Privind proiectul de hotărâre de aprobare a impozitelor și taxelor locale începând cu anul 2026

 Principiul autonomiei locale reprezintă în esență dreptul și capacitatea efectivă a autorităților administrației publice locale de a soluționa și de a gestiona toate treburile publice care intră în sfera proprie de activitate.

 În conformitate cu prevederile art. 27 din Legea nr. 273/2006 privind finanțele publice locale, autoritățile administrației publice locale au competența de a stabili și aproba impozitele și taxele locale în limitele și în condițiile legii.

 În conformitate cu prevederile Legii nr.227/2015 privind Codul fiscal cu modificările ulterioare, consiliile locale adoptă hotărâri privind nivelurile impozitelor și taxelor locale.

 În Titlul IX sunt prevăzute impozitele și taxele locale  care se referă la:

   **a)** impozitul pe clădiri şi taxa pe clădiri;

   **b)** impozitul pe teren şi taxa pe teren;

   **c)** impozitul pe mijloacele de transport;

   **d)** taxa pentru eliberarea certificatelor, avizelor şi autorizaţiilor;

   **e)** taxa pentru folosirea mijloacelor de reclamă şi publicitate;

   **f)** impozitul pe spectacole;

   **g)** taxele speciale;

   **h)** alte taxe locale.

 Conform art.129 alin.2 lit.b), alin.4 lit.c) din O.U.G.nr.57/2019, cu modificările și completările ulterioare, consiliul local stabilește și aprobă impozitele și taxele locale, în condițiile legii.

Codul fiscal cu modificările și completările ulterioare, la art.491, alin.(1)

precizează că în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administrației Publice.

 Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit ratei inflației anului anterior.

 Rata inflației în anul 2024 este de 5,6 %.

 Am întocmit în acest sens un proiect de hotărâre de majorare a impozitelor și taxelor locale cu 5,6 % începănd cu anul 2026.

Primar,

Bogdan-Radu Balea